**СТАНОВИЩЕ**

**за осъществен контрол**

по чл. 232 от ЗОП

[ ]  за съответствие с изискванията на ЗОП на проектите на документи по чл. 232, ал. 3, т. 1 ЗОП (І етап)

[x]  за съответствие с изискванията на ЗОП на документите по чл. 232, ал. 3, т. 2 ЗОП (ІІ етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-303/2019 г. |
| ИН на регистрационната форма от ССИ: | 20191202-00435-0010 |
| Възложител: | **„Софийска вода“ АД** |
| Вид на възложителя: | [ ]  публичен (чл. 5, ал. 2, т. 1-17 и ал. 3 ЗОП)[x]  секторен (чл. 5, ал. 4,т. 1-3 ЗОП)  |
| Вид на процедурата | [x]  Открита |
| Процедурата е „ускорена“: | [ ]  Да [x]  Не |
| Обект на поръчката: | [ ]  Строителство[x]  Доставки[ ]  Услуги[ ]  Услуги по Приложение № 2 |
| Предмет на поръчката: | „Доставка на многослойни тръби от PEHD за открито полагане без пясъчно легло“ |
| Обособени позиции: | [ ]  Да Брой: [x]  Не |
| Професионална/и област/и, в която/които попада предметът на възлаганата поръчка (според възложителя): | 6. ВиК инженерство |
| Срок за изпълнение: | 12 месеца |
| Прогнозна стойност на поръчката в лв. без ДДС: | 2 635 000 |
| Финансиране: | [ ]  Изцяло от националния бюджет[ ]  Изцяло или частично със средства от ЕС[x]  Друго |
| Критерий за възлагане на поръчката: | [ ]  Най-ниска цена[ ]  Ниво на разходите[x]  Оптимално съотношение качество/цена |
| *Коментари и други бележки:* |

**РАЗДЕЛ ІІ**

**Проверени документи**

|  |
| --- |
| Проверката обхваща следните документи:1. Решение за откриване на процедурата;
2. Обявление, с което се оповестява откриването на процедурата;
3. Техническа спецификация;
4. Методика за оценка.
 |
| Всички документи, подлежащи на контрол, са получени в АОП | [x]  Да [ ] Не  |
| Всички документи, подлежащи на контрол, са изпратени по предвидения ред | [x]  Да [ ]  Не |
| Проверката на проектите на техническата спецификация и методиката за оценка *(когато е приложимо)* е извършена от външен/ни експерт/и по чл. 232а ЗОП | [ ]  Да [x]  Не |
| *Коментари и други бележки:*Доколкото методиката за оценка на офертите се състои само от количествени показатели, които не се оценяват чрез експертна оценка, не е налице основанието по чл. 13, ал. 1, т. 2 от НВЕПКОП за ползване на външен експерт. Поради изложеното проверката на техническата спецификация и методиката за оценка на двата етапа на контрол е извършена от експерти на АОП и обхваща съответствието на документите с изискванията на ЗОП. |

**РАЗДЕЛ ІІІ**

**Резултати от проверката на АОП**

**Решение за откриване на процедурата**

|  |
| --- |
| *Констатации и препоръки:*Част от препоръките от първия етап на предварителния контрол по чл. 232, ал. 3, т. 1 ЗОП (напр. относно поле ІІ.2.5) на обявлението за поръчка и относно методиката за оценка) не са взети предвид от възложителя. В АОП са изпратени писмени мотиви по чл. 232, ал. 7 ЗОП, относими само към препоръките за методиката за оценка. |

**Обявление за обществена поръчка**

|  |
| --- |
| **Обхват на поръчката** |
| *Констатации и препоръки:*В поле II.2.5) е отбелязано, че офертите се оценяват по показатели „Техническа оценка“ (К1), с тежест 35 %, и „Ценово предложение“ (К2), с тежест 65 %. Видно от методиката за оценка, показател К2 се формира от три подпоказателя, чиито наименования и относителна тежест не са посочени в обявлението (чл. 70, ал. 6 ЗОП). |

|  |
| --- |
| **Допълнителна информация** |
| *Констатации и препоръки:*В поле VІ.3) е разписан механизъм на възможна промяна на единичните цени на продуктите по договора. Посочено е, че „за определяне движението на цените на материалите, предмет на договора, Възложителя ще ползва за база по-конкретно цената на продукта „HDPE Blow Moulding“, която се публикувана ежемесечно на цитираният сайт“. От методиката е видно, че оценката зависи единствено от единичните цени на продуктите и липсва връзка между тези цени и цената на посочения продукт. В тази връзка остава неясен механизмът на промяна на единичните цени и каква е връзката между договорените единични цени и цената на продукта „HDPE Blow Moulding“. |

**Методика**

|  |
| --- |
| *Констатации и препоръки:* В методиката се съдържа показател К2 „Ценово предложение“, с три подпоказателя - П1, П2 и П3. Във формулите за определяне на оценката по подпоказателите се оценява сборът от предложени единични цени на определени артикули. Доколкото от методиката не става ясно дали и как при оценката се вземат предвид количествата на продуктите в съответната група, възложителят следва да може да обоснове, че възприетият подход осигурява избора на икономически най-изгодното за него предложение.  |

**РАЗДЕЛ IV**

**Допълнителна информация**

|  |
| --- |
| Становището касае съответствието на представените в АОП документи с изискванията на ЗОП. Преценката за съответствие с други нормативни актове е извън правомощията на Агенцията. |

 **ГЛАВЕН СЕКРЕТАР: Подпис (не се чете)**

 **МИХАИЛ МИХАЙЛОВ**

**Вярно с оригинала**